OpenLLM-France/wikimedia huggingface dataset:
# Vajiravudh

Phra Bat Somdet Phra Poramentharamaha Vajiravudh Phra Mongkut Klao Chao Yu Hua (thailandieraz: พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว), Phra Bat Somdet Phra Ramathibodi Si Sintharamaha Vajiravudh Phra Mongkut Klao Chao Yu Hua (thailandieraz: พระบาทสมเด็จพระรามาธิบดีศรีสินทรมหาวชิราวุธฯ พระมงกุฎเกล้าเจ้าอยู่หัว) edo Rama VI.a (Bangkok, Siam, 1880ko urtarrilaren 1a - ibidem, 1925eko azaroaren 25a) Siamgo erregea izan zen 1910etik 1925era bitartean.

## Bizitza

Rama V.aren semea eta ondorengoa izan zen, Chakkri dinastiako seigarren erregea. Oxfordeko Unibertsitatean ikasi zuen, eta ikasketa militarrak egin zituen Britainia Handiko armadan. 1903an Siama itzuli zen, eta 1910ean hartu zuen aitaren lekua. Aitaren maila izan ez zuen arren, erreforma garrantzitsuak egin zituen: monogamiaren legearen araberako ezkontza bakarra, gregoriotar egutegia, baztangaren aurkako txertoa ezarri zituen, Thailandiako Gurutze Gorria sortu zuen, eta biztanle guztiak abizena erabiltzera behartu zituen. 1917an Bangkoken Txulalongkor Unibertsitatea sortu zuen, Siamgo lehena, eta lehen mailako nahitaezko hezkuntza ezarri zuen.
Beste neurri batzuek (joko- eta opio-etxeak debekatzea, adibidez) herriaren haserre bizia piztu zuten, ordea. Britainiarren modu eta ohiturei zien gehiegizko atxikimenduak gero eta urrunago ezarri zuen Siamgo herriarengandik. Bere herriaz fidatzen ez zela, bere babeserako guardia sortu zuen, eta absolutismoaren aldera jo zuen. Kanpo-politikan, aliatuen alde jardun zuen Lehen Mundu Gerran, eta haien esanetara mugitu zen alde guztietan.
Idazle eta itzultzaile oparoa izan zen, bestalde. Dramak ondu zituen, batez ere; berrogeita hamar obratik gora idatzi zuen, eta ingeles eta frantsesez idatziriko ehun obra pasa (Shakespeareren obra batzuk, besteren artean) itzuli zituen thaierara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q161389
* Multimedia: Vajiravudh / Q161389
# Pumpuang Duangjan

Rumpueang Jit-harn (thailandieraz: รำพึง จิตรหาญ), Pumpuang Duangjan bezala ezaguna, (Suphanburi, Thailandia, 1961eko abuztuaren 4a - Phitsanulok, Thailandia, 1992ko ekainaren 13a) thailandiar abeslari eta aktore ospetsua izan zen.

## Diskografia

* Nak Rong Baan Nok
* Noo Mai Roo
* Kho Hai Ruai
* Som Tam
* Nad Phop Na Ampoer
* Take Ka Tan Phook Bo
* Anitja Tinger
* Aai Saang Neon

## Erreferentziak

* ↑ (Thailandieraz) ปราการด่านสุดท้าย. (2011-07-19). «ชีวิต แม่พุ่มพวงค่ะ ไปเจอมาเราว่าละเอียดที่สุดแล้วค่ะ» Pantip.com.
* ↑ Lockard, Craig. (2009). Southeast Asia in World History. Oxford University Press ISBN 0195338111..
* Datuak: Q6583188
* Multimedia: Pumpuang Duangjan / Q6583188
# Chalermpol Malakham

Chalermpol Malakham (thailandieraz: เฉลิมพล มาลาคำ), (Surin, Thailandia, 1962ko urriaren 10a - ) thailandiar abeslari eta aktorea da.

## Diskografia

* Tam Jai Mae Terd Nong
* Ror Mia Phee Pler
* Ar Dia Rak Wan Khao Phan Sa
* Pued Tam Nan Bak Job Loey
* Kid Hod Pla Keng
* Sieng Jak Phoo Yai Baan

## Erreferentziak

* ↑ ศูนย์ข้อมูลกลางทางวัฒนธรรม กระทรวงวัฒนธรรม
* ↑ "เฉลิมพล มาลาคำ"ถอนตัวสมัครส.ส.อุบลฯกับชทพ. อ้างเมียคัดค้าน-เป็นคนเสื้อแดง
* ↑ แซดทะลุทุ่ง : 14 เม.ย. 57
* Datuak: Q5068710
# Jintara Poonlarp

Jintara Poonlarp (thailandieraz: จินตหรา พูนลาภ), Chintara Punlab bezala ezaguna, (Roi Et, Thailandia, 1969ko martxoak 6a - ) thailandiar abeslari eta aktorea da.

## Diskografia
### Albumak

* Took lauk auk rong rian (ถูกหลอกออกโรงเรียน)
* Wan puean kian jot mai (วานเพื่อนเขียนจดหมาย)
* Rai oi khoi rak (ไร่อ้อยคอยรัก)
* Songsan huajai (สงสารหัวใจ)
* Uaipon hai puean (อวยพรให้เพื่อน)
* Phoo Nee Cham (ผู้หนีช้ำ)
* Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
* Jintara Krob Krueang 1st-9th (จินตหราครบเครื่อง ชุด 1-9)

### Singleak

* Tao Ngoy (เต่างอย)
* Phak Dee Tee Jeb (ภักดีที่เจ็บ)

## Erreferentziak

* ↑ ThaiSunday.com - The Morlam, The Merrier
* ↑ Bangkok's Independent Newspaper
* ↑ Bangkok's Independent Newspaper
* ↑ ม่วนซื่น! อุปทูตฯ-นาวิกโยธินสหรัฐแดนซ์เพลง "เต่างอย" วันสงกรานต์
* ↑ "จินตหรา พูนลาภ" คว้า 2 ศิลปินร้อยล้านวิว! ร่วมงานในเอ็มวีใหม่ "ภักดีที่เจ็บ"
* Datuak: Q383197
* Multimedia: Jintara Poonlarp / Q383197
# Urassaya Sperbund

Urassaya Sperbund (thailandieraz: อุรัสยา เสปอร์บันด์; Pattaya, Thailandia, 1993ko martxoaren 18a), Yaya goitizenaz ezaguna, thailandiar aktorea eta modeloa da. Duang Jai Akkanee (2010), Game Rai Game Rak (2011), Torranee Ni Nee Krai Krong (2012), Kleun Cheewit (2017) eta Likhit Rak (2018) telesailetan antzezteagatik ezaguna da.

## Filmografia
### Telesailak

| Urtea | Izenburua thailandieraz | Izenburua ingelesez | Pertsonaia | Oharrak |
| 2019 - gaur egun | Lai Kinnaree | - | - | |
| 2019 - gaur egun | Klin Kasalong | - | Kasalong / Songpeep / Pimpisa / Pimmada | |
| 2018 | Likhit Rak (ลิขิตรัก) | The Crown Princess | Alice Madeleine Thereza Phillipe printzesa | 12 ataletan |
| 2017 | Kluen Chiwit (คลื่นชีวิต) | Life Wave | Khun "Jee" Jeerawat | 15 ataletan |
| 2017 | Leh Lub Salub Rarng (เล่ห์ลับสลับร่าง) | Secret Trick While Bodies Switch | Petra Pawadee | 10 ataletan |
| 2015 | Neung Nai Suang (หนึ่งในทรวง) | Only You in My Heart | Hatairach / Poom | 12 ataletan |
| 2014 | Roy Fun Tawan Duerd (รอยฝันตะวันเดือด) | "The Rising Sun" | Mayumi Takahachi | 12 ataletan |
| 2014 | Roy Ruk Hak Liam Tawan (รอยรักหักเหลี่ยมตะวัน) | The Rising Sun | Mayumi Takahachi | 11 ataletan |
| 2013 | Dao Raung (ดาวเรือง) | Marigold | Dao Raung | 11 ataletan |
| 2013 | Maya Tawan (มายาตวัน) | Illusions of Tawa | Mattana "Maat" | 13 ataletan |
| 2013 | Fah Krajang Dao | - | Mattana "Maat" | |
| 2013 | Mon Jun Tra | - | Mattana "Maat" | |
| 2012 | Torranee Ni Nee Krai Krong (ธรณีนี่นี้ใครครอง) | Who Does This Earth Belong To? | Darunee | 17 ataletan |
| 2011 | Game Rai Game Rak (เกมร้ายเกมรัก) | Evil Game, Love Game | Fahlada / Nang Fah | 21 ataletan |
| 2011 | Tawan Deard (ตะวันเดือด) | Boiling Sun | Khun Noo / Phet Roong | 16 ataletan |
| 2010 | Wayupak Montra (วายุภัคมนตรา) | Wayupak's Enchantment | Ajjima "Jeed" Potsawat | 7 ataletan |
| 2010 | Duang Jai Akkanee (ดวงใจอัคนี) | Akkanee's Heart | Ajjima "Jeed" Potsawat | 10 ataletan |
| 2010 | Thara Himalaya (ธาราหิมาลัย) | Water of Himalaya | Ajjima "Jeed" Potsawat | Atal batean |
| 2010 | Kularb Rai Narm (กุหลาบไร้หนาม) | Rose Without Thorns | Nucharee | 13 ataletan |
| 2008 | Peun See Long Hon (เพื่อนซี้ ล่องหน) | Invisible Friend | Som | |
* Datuak: Q250878
* Multimedia: Urassaya Sperbund / Q250878
# Mongkut

Mongkut —nazioartean Rama IV.a errege izenaz ere ezaguna— (thailandieraz: พระจอมเกล้าเจ้าอยู่หัว; Phra Nakhon, 1804ko urriaren 18a - ib., 1868ko urriaren 1a) Siamgo erregea izan zen.
Rama II.aren semea eta Rama III.aren anaiorde eta ondorengoa izan zen, Chakkri dinastiako laugarren erregea. Haren garaian abiarazi ziren estatu moderno baterako lehen erreformak. Rama III.aren agintaldian, fraide egin zen eta, budismoaz gainera, kristautasuna aztertu eta mendebaleko hizkuntza batzuk ikasi zituen. Mendebaleko moldeak Siam-en bete-betean ezartzeko aldekoa zen, eta 1851n, Rama III.a hil zenean, erregetza eskuratu zuen gerora lehen ministro izendatuko zuen Somdet Chao Phraya Si Suriyawongen laguntzaz. Ordudanik mendebaleko gobernuekiko merkataritza harremanak areagotu ziren, Britainia Handia eta Estatu Batuekikoak bereziki, eta irakasle ingeles bat, Anna Leonowens, aukeratu zuen bere seme-alabentzat. Berrikuntza ugari egin zituen apaizgo budistan eta administrazioan. Idazle iaioa izan zen eta, poema bildumez gainera, erlijio eta historia liburuak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/10/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312849
* Multimedia: Mongkut / Q312849
# Rama II.a

(57 urte)
| hillekua = Phra Nakhon | 2data1 = Dinastia | 2data2 = Chakri | ezkontidea = Sri Suriyendra Kunthon Thipphayawadi Sri Sulalai | lanbidea = | senideak = Aita: Phutthayotfa Chulalok Ama: Amarindra | seme-alabak = | egoitza = | dirutza = | erlijioa = Budista | sinadura = | web = | oharrak = }} Phra Phutthaloetla Naphalai —nazioartean Rama II.a errege izenaz ere ezaguna— (thailandieraz: พระพุทธเลิศหล้านภาลัย; Amphawa, 1767ko otsailaren 24a - Phra Nakhon, 1824ko uztailaren 21a) Siamgo erregea izan zen.
Chakkri dinastiako bigarren erregea izan zen. Europako inperioetako ordezkariekin harremanetan jarri zen, eta bere erresumaren eragina Malaysiako penintsula aldera zabaldu zuen. Tai tradizioan oinarrituriko literatura landu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/10/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q319675
* Multimedia: Rama II / Q319675
# Pibul

Pibul (jaiotza-izena: Plaek Khittasangkha ; Bangkoketik hurbil, 1897ko uztailaren 14a - Tokio, 1964ko ekainaren 11) Thailandiako militar eta politikaria izan zen.
Frantzian egin zituen ikasketa militarrak eta ondoren bere herrira itzuli eta 1932ko matxinada militarrean parte hartu zuen; ospe eta indar handia lortu zituen militarrak nagusi zituen gobernu berrian. 1934an Defentsa ministro eta 1938an Lehen Ministro izendatu zuten. 1947an beste estatu-kolpe bat antolatu zuen, baina 1957an kargutik bota zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q152777
* Multimedia: Plaek Phibunsongkhram / Q152777
# Thawan Thamrongnawasawat

Thawan Thamrongnawasawat (Thailandiera: ถวัลย์ ธำรงนาวาสวัสดิ์; 1901eko azaroaren 21a - 1988ko abenduaren 3a), Thailandiako zortzigarren lehen ministroa izan zen 1946-1947 bitartean. Politikari izan baino lehen, itsas ofiziala izan zen, kontralmirante maila zuena.
* Datuak: Q1373905
* Multimedia: Thawal Thamrongnavaswadhi / Q1373905
# Thanom Kittikachorn

Thanom Kittikachorn (Tak, 1911ko abuztuaren 11 – Bangkok, 2004ko ekainaren 16a) Thailandiar militarra eta politikaria izan zen. Bi aldiz lehen ministro izandakoa (1958an, eta 1963-1973 bitartean).
Hogei urterekin Bangkokeko Errege Akademia Militarrean sartu zen; han Sarit Thanarat ezagutu zuen. 1951n jeneral kargua lortu zuen, eta 1957an, Thailandiako armadaren teniente jeneral gisa, Luang Songgram kargutik kentzeko saioan parte hartu zuen, Sarit Thanaratek gidaturiko estatu-kolpean. 1958ko urriko koalizio-gobernuan lehen ministro izendatu zuten, baina urte horretan bertan, beste kolpe militar baten ondorioz, hura ere Sariten gidaritzapean, kargua galdu zuen. Hurrengo gobernuan, lehen ministrorde eta Defentsa ministro izendatu zuten. Sarit hil zenean, 1963ko abenduan, lehen ministro kargua eskuratu zuen berriro. Iparraldeko gerrilla komunistaren ekintza armatuei aurre egitea izan zuen zeregin nagusietako bat orduan. Estatu Batuek Indotxinan zeramaten politikarekin ados egonik, estatubatuarrei Thailandiako hegazkin-baseak erabiltzen utzi zien, eta, gainera, soldaduak bidali zituen Vietnamera eta Laosera. Barne-politikan, 1958an etendako eskubide politikoak berrezartzen ahalegindu zen, eta demokrazia parlamentarioa lehengoratzea agindu zuen. 1967ko abenduan, lehenengo udal-hauteskundeak deitu ziren, eta 1968ko ekainean Thailandiako zortzigarren konstituzioa onartu zen. 1969an, Parlamenturako hauteskundeetan, Thailandiako Herriaren Alderdi Batuak, Thanomen gidaritzapean, gehiengoa lortu zuen. Thanomek lehen ministro eta Defentsa ministro karguei eustea lortu zuen horrela. Estatu Batuek Asiako hego-ekialdean zeramaten politikaren aldaketak, iparraldeko gerrillaren ekintzek, eta Thailandiako ekonomiaren ahuleziak behartuta, Thanomek gobernua eta Parlamentua desegin zituen, konstituzioa baliogabetu zuen, eta gobernu militar berria eratu zuen. 1972ko abenduan, beste konstituzio bat onartu zen. Thanomek lehen ministro eta Kanpo Arazoetako ministro karguak eskuratu zituen, baina gobernuaren aurkako ikasleen protestak zirela-eta, 1973ko urrian, zibilez osatutako gobernu bat eratu zen, eta Thanom, karguak utzita, Singapurrera joan zen ihes. 1976an itzuli zen, isilpean, herrialdera, eta hura jakin zenean, borroka odoltsuak gertatu ziren bere jarraitzaileen eta ezkerreko ikasleen artean, Bangkoken. Urrian, militarrek, Sangad Chaloryuren gidaritzapean, kontrolpean hartu zuten herrialdea. Hurrengo gobernuan, militarra hura ere, Thanomek ez zuen esku hartu.
2004ko ekainean hil zen Bangkokeko Ospitalean. Haren mediku-gastuak Bhumibol Adulyadej erregeak ordaindu zituen. 2007an erraustu zuten eta Sirikit erregina izan zen errauste-ekitaldiaren buru.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q439990
* Multimedia: Thanom Kittikachorn / Q439990
# Bhumibol Adulyadej

Bhumibol Adulyadej —nazioartean Rama IX.a errege izenaz ere ezaguna— (thailandieraz: ภูมิพลอดุลยเดช; Cambridge, Massachusetts, AEB, 1927ko abenduaren 5a - Bangkok, 2016ko urriaren 13a) Thailandiako erregea izan zen.

## Bizitza

Bangkoken eta Lausanan ikasi zuen. 1946ko ekainean Thailandiako errege izendatu zuten; lehengo erregea, haren anaia nagusia, tiro batez hilik agertu baitzen. Erregeordetza kontseiluak gobernatu zuen hasieran, eta 1950eko maiatzaren 5ean Rama IX.a izenaz koroatu zuten Bhumibol Adulyadej. Lan handia egin zuen gobernu erabat zibila ezartzeko 1991n militarrek eman zuten estatu kolpearen ondotik, eta demokraziaren aldeko manifestazioetan parte hartu zuen 1992an.

## Genealogia

Zuhaitz genealogikoa :
Ploypailin Jensen
Princess Ubol Ratana of Thailand
Poom Jensen
Sirikitiya Jensen
Bajrakitiyabha, Princess Rajasarinisiribajra
Juthavachara Vivacharawongse
Chulalongkorn
Vacharaesorn Vivacharawongse
Mahidol Adulyadej, Prince Father
Savang Vadhana
Bhumibol Adulyadej
Maha Vajiralongkorn
Chakriwat Vivacharawongse
Srinagarindra, Princess Mother
Sirindhorn
Vatcharawee Vivacharawongse
Sirivannavari Nariratana
Dipangkorn Rasmijoti of Thailand
Siribha Chudhabhorn of Thailand
Chulabhorn, Princess Srisavangavadhana
Princess Adityadhornkitikhun of Thailand :
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q855252
* Multimedia: Bhumibol Adulyadej / Q855252
# Chulalongkorn

Chulalongkorn —nazioartean Rama V.a errege izenaz ere ezaguna— (thailandieraz: พระจุลจอมเกล้าเจ้าอยู่หัว; Phra Nakhon, 1853ko irailaren 20a - ib., 1910eko urriaren 23a) Siamgo erregea izan zen.
Rama IV.aren bederatzigarren semea eta ondorengoa izan zen, Chakkri dinastiako bosgarren erregea. Hamabost urte zituen aita hil zitzaionean, eta Somdet Chao Phraya Si Suriyawong izan zuen erregeorde 1873 arte. Erreforma sakonei ekin zien berehalakoan. Esklabotasuna kendu zuen, nahitaezko soldadutza ezarri zuen, gobernu, administrazio eta ekonomiako egiturak ildo modernoetatik bideratzen saiatu zen eta Siamgo lehen burdinbidea eraiki zuen (1893). Bidaia asko egin zuen Europan barrena 1897-1907 bitartean eta Britainiar Inperioaren esku utzi zituen Malaysiako iparraldeko lurraldeak (1909). Herriaren heziketarako ministerioa sortu zuen, eta haren izena duen unibertsitatea sortu zuen Bangkoken Rama V.aren semeak 1917an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/10/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158861
* Multimedia: Chulalongkorn / Q158861
# Ananda Mahidol

Ananda Mahidol —nazioartean Rama VIII.a errege izenaz ere ezaguna— (thailandieraz: อานันทมหิดล; Heidelberg, 1925eko irailaren 20a - Phra Nakhon, 1946ko ekainaren 9a) Thailandiako erregea izan zen.
Rama VII.aren iloba eta ondorengoa izan zen. Hamar urte zituen errege egin zutenean eta erregeordetzarako kontseilu batek hartu zuen gobernuaren ardura 1940 arte. 1946an, Bigarren Mundu Gerraren ondoren, Thailandiara itzuli eta egun batzuk geroago hilik agertu zen, gorputzean bala bat zuela. Bhumibol Adulyadej izan zuen ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/10/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q248893
* Multimedia: Ananda Mahidol / Q248893
# Rama III.a

(63 urte)
| hillekua = Phra Nakhon | 2data1 = Dinastia | 2data2 = Chakri | ezkontidea = | lanbidea = | senideak = Aita: Buddha Loetla Nabhalai Ama: Sri Sulalai | seme-alabak = | egoitza = | dirutza = | erlijioa = Budista | sinadura = | web = | oharrak = }} Nangklao (thailandieraz: นั่งเกล้า) edo Rama III.a (jaiotza-izena: Poramin Maha Jessadabodindra ; Bangkok, 1788ko martxoaren 31 - Bangkok, 1851ko apirilaren 2a) Siamgo erregea izan zen 1824-1851 bitartean. Rama II.aren seme nagusia zen eta Chakkri dinastiako hirugarren errege izendatu zuten aita hil zenean, erreginaren semea ez izan arren. Siamgo Erresuma mendebaldeko moldeetara eramaten saiatu zen, eta haren garaian izan zuen Siamgo Erresumak hedadura handiena. Kanpo-politikaz arduratu zen gaztetan eta haren bitartez sendotu ziren Siamen eta Britainiar Inperioaren arteko merkataritza-harremanak. 1830-1840 urte-bitartean Laosi eta Kanbodiari begira jarri zen, vietnamdarren kolonizazioaren aurrean uzkur betiere. Mongkut anaiordea (Rama IV.a) izan zuen ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q319669
* Multimedia: Rama III / Q319669
# Rama I.a

Phra Phutthayotfa Chulalok —nazioartean Rama I.a errege izenaz ere ezaguna— (thailandieraz: พระพุทธยอดฟ้าจุฬาโลก; Ayutthaya, 1737ko martxoaren 20a - Phra Nakhon, 1809ko irailaren 7a) Siamgo erregea izan zen.
Egun Thailandian aginpidean dagoen Chakkri dinastiaren sortzailea da. Gorteko militar baten semea zen. Birmaniarrek Ayutthaya, Siamgo hiriburua, hartu ondoren (1767), Taksin tai erregearen zerbitzuan hasi zen, eta berehala bihurtu zen gudarostearen buruzagi. Gerra luze baten ondoren, Siamgo lurralde guztiak bateratu zituen eta errege egin zuten 1782an. Hiriburua Bangkokera aldatu, erreforma budista abiarazi (1788-1789) eta tai legeria idatzi zuen (1805). Taien indar militarrari esker, haren mende geratu zen Indotxinako penintsula erdia. Tai hizkuntzara bihurtarazi zituen India, Txina, Pertsia eta Javako literatura obra nagusiak. Phraphutthayotfa Chulalok izan zuen izena bizi zelarik; hil ondoren Rama I.a deitu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/10/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310992
* Multimedia: Rama I / Q310992
# Sirikit

Sirikit Kitiyakata (Bangkok, 1932ko abuztuaren 12a) Thailandiako erregina ezkontidea izan zen 1950etik 2016ra.
1950ean Bhumibol Adulyadej erregearekin ezkondu zen eta hilabete geroago koroatu zuten. 1956an Thailandiako erregina erregeordea izan zen, senarra monasterio batean monje budista izan zen bitartean.
Hiru alaba eta seme bat (Maha Vajiralongkorn erregea) izan zituen.

## Genealogia

Zuhaitz genealogikoa :
Ploypailin Jensen
Princess Ubol Ratana of Thailand
Poom Jensen
Sirikitiya Jensen
Bajrakitiyabha, Princess Rajasarinisiribajra
Juthavachara Vivacharawongse
Kitiyakara Voralaksana, 1st Prince of Chanthaburi
Nakkhatra Mangala, 2nd Prince of Chanthaburi
Vacharaesorn Vivacharawongse
Princess Apsarasaman Kitiyakara
Sirikit
Maha Vajiralongkorn
Chakriwat Vivacharawongse
Mom Rajawongse Sathan Snidvongs, Chao Phraya Wongsanupraphat
Mom Luang Bua Kitiyakara
Sirindhorn
Vatcharawee Vivacharawongse
Bang Snidvongs na Ayudhya, Thao Vanidabhijarini
Sirivannavari Nariratana
Dipangkorn Rasmijoti of Thailand
Siribha Chudhabhorn of Thailand
Chulabhorn, Princess Srisavangavadhana
Princess Adityadhornkitikhun of Thailand :

## Kanpo estekak

* Datuak: Q164518
* Multimedia: Sirikit / Q164518
# Abhisit Vejjajiva

Abhisit Vejjajiva (thailandieraz: อภิสิทธิ์ เวชชาชีวะ; 1964ko abuztuaren 3a) Thailandiako politikaria da, 2008tik 2011ra Thailandiako lehen ministroa izan zena.

## Kanpo estekak

* Datuak: Q174267
* Multimedia: Abhisit Vejjajiva / Q174267
# Chuan Leekpai

Chuan Leekpai (Thailandiera: ชวน หลีกภัย; 1938ko uztailaren 28a) Thailandiako politikaria da, Thailandiako Asanblea Nazionaleko presidentea eta Thailandiako Ordezkarien Ganberako presidentea. Aurretik Thailandiako lehen ministro izan zen 1992ko irailaren 20tik 1995eko maiatzaren 19ra eta berriro 1997ko azaroaren 9tik 2001eko otsailaren 9ra.

## Kanpo estekak

* Datuak: Q464301
* Multimedia: Chuan Leekpai / Q464301
# Khuang Aphaiwong

Khuang Aphaiwong (Thailandiera: ควง อภัยวงศ์; 1902ko maiatzaren 17a - 1968ko martxoaren 15a) Alderdi Demokrataren sortzailea eta hiru aldiz Thailandiako lehen ministroa izan zen: 1944ko abuztutik 1945era, 1946ko urtarriletik maiatzera eta 1947ko azarotik 1948ko apirilera.

## Kanpo estekak

* Datuak: Q719235
* Multimedia: Khuang Abhaiwongse / Q719235
# Pita Limjaroenrat

Pita Limjaroenrat (Thailandieraz: พิธา ลิ้มเจริญรัตน์; 1980ko irailaren 5a) Thailandiako politikari eta enpresaburua da. Move Forward Party-ko buruzagia da, desegindako Future Forward Party-ren de facto oinordekoa.

## Erreferentziak

* Datuak: Q85998709
* Multimedia: Pita Limjaroenrat / Q85998709